
Известно е, че организираното националноосвободително революционно 
движение на българското население в Одринско в края на ХІХ и началото 
на ХХ в. било плод на дейността на македоно-одринските революционни 
комитети. Тези комитети били продължители на делото на българската на- 
ционална революция. Връх на освободителното движение на българското 
население в Одринско било Преображенското въстание от 1903 г., потопено 
в кръв от султанската власт. В подготовката на въстанието и в борбата на 
въстаниците против поробителя активно участие взело и населението в 
Ахъчелебийско (Смолянско). 

Основите на революционна организация в Ахъчелебийско били поста- 
вени към 1898 г. — най-напред в Райково, Устово и други селища. По-голя- 
мата част от населението в този район било българи с мохамеданска вяра, 
но в християнските български села (макар и по-малко на брой) живеело 
будно и работливо население. Географските условия на района (планинска 
местност, просторни гори и т. н.) дали възможност за бързо разпростра- 
няване на революционната мрежа, която към 1900 г. обхващала по-голямата 
част от българските християнски села. 

С голямата „афера“ по повод нападението на хаджи Нурия през 1901 г. 
настъпил погром на революционната организация в Ахъчелебийско. След 
извършеното покушение върху Салих паша Сиврия! турската власт пред- 
приела масови арести. Арестувани били най-будните учители, свещеници 
и др., които били затворени в Пашмакли (Смолян), Гюмюрджина, Одрин. 
Част от задържаните били съдени от военен съд в Одрин и осъдени на най- 
тежки наказания. 

Публикуваните тук три писма от известния родопски родолюбец Стою 


Н. Шишков до Григор Начович се намират в архивния фонд на Начович, 
съхраняван в Български исторически архив при Народна библиотека 


1 За опита на покушение върху Салих паша Сиврия през май 1901 г. подробно 
вж. Хр. Ив. Караманджуков. Западнотракийските българи в своето кул- 
турно-историческо минало, с особен поглед към тяхното политико-революционно дви- 
жение. Кн. Г. Историята им до 1903, С., 1934. с. 120—126. 

„Кирил и Методий“. Те засягат съдбата на арестуваните българи от Ахъ- 
челебийско. 

Писмата са адресирани до Григор Начович в Цариград. След пораже- 
нието на Илинденско-преображенското въстание от 1903 г. Начович бил 
изпратен от българското правителство в Цариград със специална мисия Да 
преговаря със султанското правителство за подобряване на отпошенията 
между двете страни, за уреждане на въпросите, свързани със завръщането 
на българските бежанци от Македония и Одринско по родните им места, 
за подобряване на положението на християнското население в Европейска 
Турция. След продължителни преговори, при които били преодолени 
многобройни препятствия от страна на султана и султанското правителство, 
на 26. ИП. 1904 г. било подписано българо-турско съглашение, по силата на 
което Турция се задължавала да не пречи на връщането на бежанците 
българи по родните им места, да даде обща амнистия за политическите зат 
творници и да проведе мероприятия за подобряване положението на хри- 
стияните в Европейска Турция. От своя страна българското правителство 
се задължавало да не позволява преминаването на революционни чети 
от България в Турция и да не толерира революционните организации в 
България.? Писмата на Ст. Шишков до Начович засягат именно проблема 
за общата амнистия на политическите затворници от Ахъчелебийско И 
хвърлят светлина върху съдбата на арестуваните още през 1901 г. българи. 

От тези писма проличава ярко и отношението на двамата към пъти- 
щата на националноосвободителното движение на българското население 
в Европейска Турция. Буржоазният политик Гр. Начович открито се 
противопоставя на революционното движение, защищавайки тезата, че 
подобно движение само водело до обезбългаряване на Македония и Одринско, 
до масова емиграция в България поради турските зверства. Като изхождал 
и от международната обстановка в края на ХІХ и началото на ХХв.и по- 
литиката на силите и на балканските държави, Начович защищавал тезата, 
че само с културна политика (преди всичко чрез църквата и просветното 
дело) ще се дойде до утвърждаване на народностното чувство на българите 
във вилаетите. Ето защо в редица свои изказвания той рязко се противо" 
поставял на революционното движение на българското население в Евро- 
пейска Турция. Тази позиция Начович защищавал и по време на прегово- 
рите в Цариград. От писмата на Ст. Шишков личи, че и той споделял До 
голяма степен тези възгледи и не одобрявал революционните действия В 
Ахъчелебийско, понеже последиците от тази дейност били тежки -- обез- 
българяване на района. Разбира се, само тези писма са крайно недоста- 
тъчни да направим характеристика на възгледите на Ст. Н. Шишков към 
революционното движение на българското население в Европейска Турция, 
по те все пак хвърлят известна светлина върху тези възгледи. 


2 Текстът на съглашението вж. Ше Сгоззе Ро1іїік дег ЕигорайвсПеп КаБтеЧе 
1871—1914. Ѕаттіипе дег Фр1отаНзспеп АКеп еѕ АизууагПвеп Атіеѕ. Ва. 19, 1, 
Вегііп, 1997, №. 6024; Роситепіѕ дірІотаіідиеѕ Їгапс̧аіѕ гета, оп тез де Та виегге 
де 1914, ве П, +. У, Рагіѕ,. 1934, Хо. 6. 

з Народна библиотека „Кирил и Методий" — Български исторически архив 
(НБКМ--БИА), ф. 14, а. е. 4011, л, 4892484, 458, 494 и др. Бележки на Начович за 
българската външна политика в края на ХІХ и началото на ХХ в. 

Писмата се публикуват за пръв път. Правописът и пунктоацията са 
запазени. 


Писмо на Стою Н. Шишков от гр. Станимака (Асеновград) по Гр. 
Начович 17 октомври 1903 


Уважаеми г. Начович, 


Вашата минала обществена дейност, Вашите зрели съждения и вярно 
схващане истинските народни интереси, както и Вашето заслужено поло- 
жение в днешните критически минути? ме одързостиха да посмея да Ви 


помоля за следното: 
Вие знаете, че зад нашата граница в Родопите ние и маме само няколко 


български покраинки, вгащени в грамадно болшинство турци, помаци и 
гърци. Една от тези е Ахъчелебийска кааза, находяща се в Гюмюрджинския 
санджак, Одрински вилает.? Патриотствующи елементи от 3—4 години 
изложиха по един не смислен начин и тези покраинки на лоши терзания. 
Още през юни 1901 г. от Ахъчелебийско арестуваха 18 души свещеници, 
учители и първенци, в нищо не повинни и в нищо не заловени. Военен 
съд в Одрин ги осъди и миналото лято, когато били дигнати за път на зато- 
чение в Цариград, връщат ги по заповед на султанския дворец обратно в 
Одрин и от там за Гюмюрджина, за да ги изследват и съдят наново от 
граждански съд. И ето вече трета година тези нещастници за чужди гре- 
хове лежат в затвора. Напоследък се учим, че щели изново да ги дигнат 
за Одрин, вероятно там да продължат следствието и съденето им. С техното 
арестуване и други причини убиха духът на малкия този български край, 
от дето българското население се изселва — бега — ис това се обезличава 


4 Ст. Н. Шишков има пред вид изострените отношения между България н Тур- 
ция след погрома на Илинденско-преображенското въстание от лятото на 1903 г. Тур- 
ция обвинявала България за революционните движения на българското население във 
вилаетите и трупали войски по българската граница. 

5 По всичко личи, че като говори за народностния състав на населението. Ст. Н. 
Шишков има пред вид целия Гюмюрджински санджак, включващ следните кази: 
Гюмюрджинска, Султанерийска, Ахъчелебийска (Смолянска), Скечанска (Ксантийска), 
Егридерска (Ардинска), Даръдерска (Златоградска). Според статистически данни за 
населението на Гюмюрджинския санджак (салнаме на Одринския вилает от 1898 г.) 
българското население брояло 20 236 души, турското (включително българи с моха- 
меданска вяра) 191 195 души, а гръцкото 12 896 души. Що се отнася до населението в 
Ахъчелебийско (Смолянско), статистиката е следната: българи 10 142, турци (т. е. 
българи с мохамеданска вяра) 17 172, гърци 1 157. Т. Карайовов. Материали за 
изучаване на Одринския вилает. -- СбНУ, кн. ХІХ, С., 1903, с. 7--13. 

6 Между арестуваните били свещениците Атанас Келпетлов, Панталей Кузми- 
нов, Атанас Стронгелов, Т. Гаврилов и др.; учителите Георги п. Апостолов. Христо 
Н. Шишков, Васил Даниилов, Т. Мавродиев и др. Хр. Караманджуков. 
Цит. съч., С, 187, 


Оладлесеси Сеи е а 
КоаорѕкіЅїагіпі.сот 

от българския си колорит един наш край, инак много важен. И за тези 
нещастници никой не е помислил за сега. Всичко това ме одързости да Ви. 
помоля многоуважаемий г. Начович, в кръга на възможността и Вашето 
умело схващане народните интереси, не ли е възможно да се направят 
постъпки за облекчение съдбата на споменатите нещастници, ако обстоя- 
телствата пе са пригодни за освобождението им. За тех е известена и Св. Ек- 
зархия. 

Услугите в случая, бъдете уверени, ще Ви бъдат оценени както прилича 
от тоя български край. | 

С най-долбоко почитание смея да бъда за всякога към Вас. 


гр. Станимака, 1903 Ст. Н. Шишков 
17: Ж 
НБКМ, БИД, ф. 14, а. е. 3809, л. 1—2, 
2 


Писмо на Стою Н. Шишков от Станимака (Асеновград) до Григор 
Пачович, 13 март 1904 


Уважаемий г. Начович, 


Вие ще ми позволите да Ви побезпокоя пак по нашите Ахъчелебийски 
работи. Трета година се свърши откак гният в Одринския затвор 18 души 
българи (свещеници, учители и др.) из Ахъ челеби и след като ги разкарваха 
назад и напред, завчера извънр [еден] съд ги осъжда едни по на 18 год. тежка 
работа, други по-малко. Вие знаете Ахъ челеби е едно малко българско 
кътче, скрито от всяко око в Родопските планини, та всичко лесно може 
да се върши там от всички. Четире години вече как се терзае тоя нещастен 
кът и от вътре и от вън и жалното е, че ни едно наше правителство" не из- 
пълни своя поне човешки дълг да ограничи известни патриотствуващи еле- 
менти, които намират охрана отсам границата и чисто и просто вандалству- 
ват. Грозна дума, ала вярна, защото с какво може човек друго име да назове 
хора, които минават там, грабят и убиват, ито с тапията си, па ги остават 
на милостта на власт и гръцки козни, а отсам охолно безпътствуват. 
Властта ги знае и мълчи. 

Аз Ви моля в името на всичко... (неразчетена дума — Р. П.) на тоя 
край няма ли възможност било тъй или инак да се въздействува за опро- 
щаването на тези нещастници в Одрин и изобщо положението в оня край. 
Имам силна вяра както във Вашата благосклонност и родолюбие, така и във 


? През периода 1901—1904 г. на власт са били следните правителства: коали- 
ционно правителство на прогресивно-либерали и демократи, самостоятелно правител- 
ство на прогресивно-либералната партия, а през 1903 г. бил установен втори стамбо- 
ловистки режим (1903--1908). 


ҺРоаорѕкіЅїагіпі.сот 

Вашия похват и за това се осмелявам да Ви безпокоя и бъда тъй смел и от- 
кровен пред Вас, единствения останал стар наш ветеран на истинския път 
в обществения ред на работите у нас. Ако би било уместно да се направят 
постъпки и другаде от наша страна, моля бъдете тъй добър и ни явете. 
С почитание и поздрави съм Ваш покорен Ст. П. Шишков 


Ст-ака 
1904 | ЗЛП. 


БИА, ф. 14, а. е. 3809, л. 3—4. 


З 


Писмо на Стою Н. Шишков от Станимака (Асеновград) до Григор 
Начович, 5. ТУ. 1904 


Уважаемий г. Пачович, 


Като член от един между многото нещастни кътове в Турция (Ахъчеле- 
бийско), считам за моя длъжност да Ви поднеса и моята най-дълбока благо- 
дарност и признателност за Вашите неоценими заслуги и старания, с които 
внесохте радост и щастие в хиляди семейства в Турция.“ Вчера получих 
известие от Одрин, че всичките напоследък осъдени Ахъ-челебийци са амни- 
стирани и си заминали за домовете. Дали това е направено и в Гюмюрджина 
и другите казанени затвори, не зная. 

Облекчение съдбата на толковато нещастници изключително се дължи 
Вам и само Вам, защото от четире години насам, само Вам се пада честта да 
схванете всичките тия нещастия, създавани по наша вина и късогледност, 
в каквито с право и с горест на сърцето си трябва да се упрекнат и всич- 
ките досегашни български правителства, които по един необясним начин 
търпеха хора, готови само нещастия да създават, а особено в нашата в 
Родопите граница. Дано поне за в бъдеще миналото ни послужи за урок, 
дано бог вразуми нашите държавници да се взират по-добре в положението 
на нашите зад границата братя и в своите тежки държавнически отговор- 
ности. Е 

Още един път Ви благодаря, многоуважаемий г. Начович, и от сърце 
желая здраве, дълги дни и успех, защото България е много бедна от истинско 
просветени държавни мъже. 

С най-дълбоки почитания смея да бъда за всякога Ваш покорний 


Ст. Н. Шишков 
С/мака 
904 г. БЛУ 


в След подписването на българо-турското съглашение от 26. ПІ. 1904 г. много 
бежанци българи от Тракия и Македония се върнали по родните си места. Общо взето 
обаче, турското правителство не изпълнявало съглашението и много бежанци не били 
допуснати да се върнат в старите си местожителства. 


КоаорѕкіЅїагіпі.сот 


БЪЛГАРСКА АКАШЕМИЯ НА НАУЖИТЕ 


РАШЕНИШРЈЕРАЫНЫНИНЕЦАРЕДЕСНИЕННИРНИНМЕЗАРРИЕЦИНИНИНЫЕНРСДРЕ ите рипапопиаиаииинане варира дано вовакнабииссатртоедбитинераврнровоабатантифнодарананидисдавии 


——— ы, 


Проблемна комисия за изучаване миналото, 
бита и културата на населението в Родопите 


РОДОПСКИ 
СБОРНИК 

